Da 125. Psalm.
Da Hah Gebt Acht Uf Sei Leit
En leet fa ksunga sei uf em vayk nuff an Jerusalem.
1 Selli es in da Hah drauwa,
sinn vi da Berg Zion es nett gmooft sei kann,
un shtayt ayvichlich.
2 Vi di berga um Jerusalem rumm shtayn,
so shtayt da Hah um sei leit rumm,
funn nau un fa'immah.
3 Da zeptah funn di gottlohsa
zayld nett ivvah's land bleiva
es gevva is zu di gerechta,
adda di gerechta mechta iahra hend naus shtrekka
un letz du.
4 Oh Hah, du goot zu selli es goot sinn,
un zu selli es ufrichtich im hatz sinn.
5 Avvah selli es vekk drayya uf iahra grummi vayya,
dutt da Hah vekk fiahra mitt di evil-shaffah.
Fridda sei ivvah Israel!